Julen nærmer sig, og det kan efterhånden ses mange steder. Nu kan dem, der kører med rute 600 i Jammerbugt Kommune også se det fredag eftermiddag, når de tager bussen. For buschauffør Jimmy Pedersen har fået foræret et julemandskostume af nogle af børnene fra busruten. Og det skal selvfølgelig vises frem. - Det er jo hyggeligt, når man ser alle ungerne, de smiler, fortæller Jimmy Pedersen. Julemandskostumet bliver fundet frem hver fredag eftermiddag. Det er i sær et hit hos de yngste, men i følge julemanden selv, så synes, de lidt ældre skolebørn også, at det er ret sjovt. - Jeg tror, de synes, jeg er latterlig. Ej, jeg tror faktisk, at de hygger sig med det, fortæller Jimmy Pedersen, mens han griner lidt med børnene bag i bussen. Hvis man har lyst, så kan man stadig nå at få en tur i bussen med julemanden. - Jeg kører hele julen, fortæller Jimmy Pedersen. Jimmy Pedersen har tidligere vundet Handicapprisen i Jammerbugt Komme, for sit arbejde med at være chauffør handicappede.

Referat:
Julemanden har hver fredag skiftet kanen ud med en bus. Det gør han på rute 600, der kører fra Aabybro til Gjøl og tilbage igen.